અજય દેવગણની ફિલ્મ ‘શિવાય’થી બોલિવૂડમાં પ્રવેશનારી ફિલ્મ અભિનેતા સુમિત સાયગલની પુત્રી સાયશા સાયગલ ખૂબ જ ઉત્સાહિત છે. અજય દેવગણ સાથે કામ કરવાના તેના અનુભવ વિશે વાત કરતાં તે કહે છે કે ફિલ્મમાં મારો રોલ એક વેસ્ટર્ન યંગ છોકરીનો છે, જે વર્કિંગ ગર્લ છે. ભારતીય છે, પરંતુ બલ્ગેરિયામાં રહે છે. આ પાત્ર અજય દેવગણની સાથે-સાથે ચાલે છે. અજયની સાથે કામ કરવું જરાય મુશ્કેલ ન હતું, કેમ કે જ્યારે તમે કોઇ ફિલ્મી પરિવારમાંથી આવો છો ત્યારે તમારું ફિલ્મ મેકર્સની સાથે મિટિંગ કરવાનું સરળ બની જાય છે. એ વાત અલગ છે કે તમને ફિલ્મો ત્યારે જ મળે જ્યારે તમારું કામ સારું હોય.